

 **GRADSKO VIJEĆE *P R I J E D L O G***

KLASA:920-11/19-01/01

URBROJ:2186/18-02/1-19-11

U Ludbregu, 07. lipnja 2019.

 Na temelju članka 17. Zakona o ublažavanju i uklanjanju posljedica prirodnih nepogoda („Narodne novine“ br. 16/19) i članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13-pročišćeni tekst, 12/18, 55/18-pročišćeni tekst) Gradsko vijeće Grada Ludbrega na 14. sjednici održanoj dana 07. lipnja 2019. godine, **d o n o s i**

**O D L U K U**

**o donošenju Plana djelovanja Grada Ludbrega u**

**području prirodnih nepogoda za 2019. godinu**

Članak 1.

 Donosi se Plan djelovanja Grada Ludbrega u području prirodnih nepogoda za 2019. Godinu.

Članak 2.

 Plan djelovanja Grada Ludbrega u području prirodnih nepogoda za 2019. godinu čini prilog i sastavni je dio ove Odluke.

Članak 3.

 Ova Odluka stupa na snagu osmog dana od dana objave u «Službenom vjesniku Varaždinske županije».

 Predsjednik

 Gradskoga vijeća

 Grada Ludbrega:

 Antun Šimić

**O B R A Z L O Ž E NJ E**

 Hrvatski sabor je na sjednici 08. veljače 2019. godine donio Zakon o ublažavanju i uklanjanju posljedica prirodnih nepogoda koji je objavljen u „Narodnim novinama“ br. 16 i stupio je na snagu 23. veljače 2019. godine.

 Člankom 17. predmetnog zakona propisano je da predstavničko tijelo jedinice lokalne i područne (regionalne) samouprave do 30. studenog tekuće godine donosi plan djelovanja za slijedeću kalendarsku godinu radi određenja mjera i postupanja djelomične sanacije šteta od prirodnih nepogoda.

 Plan djelovanja treba sadržavati:

1. Popis mjera i nositelja mjera u slučaju nastajanja prirodne nepogode,
2. Procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva,
3. Sve druge mjere koje uključuju suradnju s nadležnim tijelima iz ovog Zakona i/ili drugih tijela, znanstvenih ustanova i stručnjaka za područje prirodnih nepogoda.

Izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju plana djelovanja za proteklu kalendarsku godinu.

Prijelaznim odredbama ovog Zakona, odnosno člankom 43.st.2. propisano je da je planove djelovanja za 2019. godinu predstavničko tijelo jedinica lokalne i područne (regionalne) samouprave dužno donijeti do kraja veljače 2019. godine.

Kako je Zakon stupio na snagu 23. veljače 2019. godine, navedeni rok nije mogao biti zadovoljen odnosno ispoštovan s obzirom na potrebnu pripremu akta i opsežnost materije koja se predmetnim aktom regulira odnosno propisuje.

 Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.